# Berdinen arteko jazarpena: behaketa-orria

## **BALIZKO JAZARPENA PAIRATZEN ARI DEN IKASLEA**

Jazarpena, tratu txarra edo beldurraraztea jasaten ari den biktimak normalki ez dio bere egoera helduari – guraso zein irakasle – kontatzen. Hori dela eta, honako adierazle edo sintomak hautemango ditugu tratu txarrik jasaten ari den edo ez antzemateko.

Jarraian ditugun adierazle hauek ez dute beti tratu txarra sorburu; beraz, gelakide, lagun, guraso zein irakasleek emandako informazioekin osatu eta alderatuko dugu.

Behaketa-orri hau etxean zein eskolan erabili daiteke.

 **BEHAKETA-ORRIA**

|  |  |  |  |
| --- | --- | --- | --- |
| **Etxean zein eskola-giroan gertatutako adierazleak** | Inoiz ez dut ikusi | Noizbait ikusi dut | Sarritan ikusi dut |
| Gelakideekin harremanetan jartzeko zailtasunak ditu. |  |  |  |
| Irakasleekin harremanetan jartzeko zailtasunak ditu. |  |  |  |
| Gogo-aldartean gorabeherak: triste eta etsituta dago arrazoi nabarmenik gabe. |  |  |  |
| Arraro eta iheskor ageri da. |  |  |  |
| Amorrua adierazten du egoera arraroetan. |  |  |  |
| Ubeldurak, zauriak eta atzamarkadak ditu eta azalpenik ez du topatzen. |  |  |  |
| Arropa urratuta duela ageri da. |  |  |  |
| Puskatutako gauzak ekartzen ditu, edo bere gauzak desagertzen zaizkio. |  |  |  |
| Gelako materiala falta zaio. |  |  |  |
| Adigalkor, ahazkor ageri da, kontzentratzeko arazoekin. |  |  |  |
| Eskolako lanen interesa galdu du; errendimendu akademikoa jaitsi da. |  |  |  |
| Aisialdirako lagunik ez ditu. |  |  |  |
| Ikastetxera joateko beldur da. |  |  |  |
| Etxetik ikastetxera joan-etorrietarako bide ez-ohikoa eta luzea hartzen du. |  |  |  |
| Aitzakiak jartzen ditu edo gaixo-plantak egiten ditu eskolara ez joateko. |  |  |  |
| Arauen aurrean etengabe oldarkor ageri da, edo otzanegi. |  |  |  |
| Taxuzko arrazoirik ez du ematen hutsegitea zuritzeko, non egon den eta zergatik ia azaldu ezinik. |  |  |  |
| Ondoezik ageri da askotan: buruko mina, sabeleko mina … |  |  |  |
| Urduri ageri da: lo egiteko arazoak, enuresia, tik-ak, suminkortasuna, beldur irrazionala. |  |  |  |
| Apetitu-galera |  |  |  |
| Dirua eskatzen du zertarako behar duen azaldu gabe. |  |  |  |
| Anai-arrebak erasotzen ditu, orain artean gertatu ez bezala. |  |  |  |
| Beldurra eta antsietatea adierazten ditu. |  |  |  |